Hisorak suv omboridan suv sizib chiqishi
„Hisorak“ suv omboridan suv sizib chiqishi—2024-yil 10-iyun kuni Qashqadaryo viloyati Shahrisabz tumanida joylashgan „Hisorak GES“ UK boshqarmasiga qarashli Hisorak suv ombori toʻgʻonining chap tarafidan qoʻshimcha tunnel ochish maqsadida olib borilayotgan muhandislik texnik tadbirlari vaqtida suv sizib chiqishi holati. Ijtimoiy tarmoqlarda tarqalgan vahima xabarlar sabab, aholining baʼzi qismi ommaviy ravishda turar-joylarini tark etishgan, biroq vaziyatni nazoratga olish maqsadida rasmiylar suv ombori hududiga yetib borishgan. Tarmoqlar orqali Shahrisabz tumani hokimi, Qashqadaryo viloyati Favqulodda vaziyatlar boshqarmasi boshliqlari holat haqida munosabat bildirishgan.